stanford-oval/wikipedia huggingface dataset:
คาพย็อง

| คาพย็อง 가평군 |
| --- | --- |
อำเภอ
การถอดเสียงKorean
 • เกาหลี: 가평군
 • ฮันจา: 加平郡
 • ระบบใหม่: Gapyeong-gun
 • ระบบแมกคูนฯ: Kap'yŏng-gun
แม่น้ำบกฮันที่ไหลผ่านอำเภอคาพย็อง
   ธง

ประเทศ: เกาหลีใต้
การแบ่งเขตการปกครอง: 1 อึบ (ตำบล), 5 มย็อน (เขตการปกครอง)
พื้นที่
 • ทั้งหมด: 843.26 ตร.กม. (325.58 ตร.ไมล์)
ประชากร (2556)
 • ทั้งหมด: 61,017 คน
 • ความหนาแน่น: 72.35 คน/ตร.กม. (187.4 คน/ตร.ไมล์)
 • สำเนียง: โซล
เว็บไซต์: eng.gp.go.kr/hb/eng
คาพย็อง (เกาหลี: 가평) เป็นอำเภอในจังหวัดคย็องกี ประเทศเกาหลีใต้ ในสงครามเกาหลี คาพย็องเป็นสถานที่ที่เกิดยุทธการที่คาพย็อง หนึ่งในการรบหลักของสงคราม
คาพย็องยังเป็นที่รู้จักในด้านธรรมชาติที่สวยงาม พรมแดนภูเขาที่กั้นระหว่างจังหวัดคังว็อนกับจังหวัดคย็องกี ทางด้านเหนือมีแม่น้ำฮันไหลผ่าน มีทั้งเขื่อนและสถานพักตากอากศหลายแห่งตั้งอยู่ที่อำเภอนี้
การเดินทางไปยังเกาะนามี สถานที่ท่องเที่ยวที่มีชื่อเสียงก็เดินทางโดยสะดวกไม่ว่าจะทางรถไฟหรือรถยนต์ โดยจากสถานีรถไฟมีบริการแท็กซี่ และยังมีบริการเรือเฟอร์รีไปยังเกาะนามีโดยใช้เวลาเพียง 3 นาที
การศึกษา

วิทยาลัยเทววิทยาช็องซิม เป็นสถาบันที่ดำเนินการโดยคริสตจักรรวมชาติ ตั้งอยู่ที่ซอรัก-มย็อน
เมืองพี่เมืองน้อง

โกตากีนาบาลู ประเทศมาเลเซีย
เขตคังนัม ประเทศเกาหลีใต้
ซีดาร์ซิตี รัฐยูทาห์ สหรัฐ
ข้อมูลเพิ่มเติม

เว็บไซต์อำเภอคาพย็อง เก็บถาวร 2009-01-19 ที่ เวย์แบ็กแมชชีน
กลุ่มซีเจ

| --- | --- |
โลโก้ของซีเจ
สำนักงานใหญ่ของซีเจในกรุงโซล
ชื่อเดิม:   บริษัท ซีเจ ซูการ์ จำกัด (1953–1979)  บริษัท เชอิลเจดัง จำกัด (1979–2002)  บริษัท ซีเจ จำกัด (2002–2007) 
ประเภท: บริษัทมหาชน
การซื้อขาย: KRX: 001040
อุตสาหกรรม: ประกอบธุรกิจหลายประเภทรวมกัน
ก่อตั้ง: 1 สิงหาคม 1953; 71 ปีก่อน (1953-08-01)
ผู้ก่อตั้ง: อี บย็อง-ช็อล
สำนักงานใหญ่: 33 ซีเจ เชอิลเจดัง เซ็นเตอร์, ทงโฮ-โร, จุง-กู, กรุงโซล,  เกาหลีใต้
พื้นที่ให้บริการ: ทั่วโลก
บุคลากรหลัก: ลี แจ-ฮยอน (ประธาน) ซอน คยุง-ชิก (ประธาน) มิกี้ ลี (รองประธาน) อี แช-อุค (ประธานเจ้าหน้าที่บริหาร) ชาร์ลีส์ จูเนียร์ (ประธานเจ้าหน้าที่บริหาร)
รายได้:  59 ล้านดอลลาร์สหรัฐ (2018)
รายได้สุทธิ:  1.71 ล้านดอลลาร์สหรัฐ (2018)
สินทรัพย์:  62.9 ล้านดอลลาร์สหรัฐ (2018)
บริษัทในเครือ:   ซีเจ เชอิลเจดัง  ซีเจ แดฮัน เอ็กซ์เพรส  ซีเจ อีเอ็นเอ็ม  ซีเจ ซีจีวี 
เว็บไซต์: www.cj.net
กลุ่มซีเจ (อังกฤษ: CJ Group; เกาหลี: 씨제이㈜) เป็นบริษัทโฮลดิ้งที่ประกอบธุรกิจหลายประเภทรวมกัน มีสำนักงานใหญ่ตั้งอยู่ที่กรุงโซล ประกอบด้วยธุรกิจจำนวนมากในอุตสาหกรรมอาหารและการบริการอาหาร, เภสัชศาสตร์และเทคโนโลยีชีวภาพ, บันเทิงและสื่อ, การแนะนำสินค้า และโลจิสติกส์ เดิมกลุ่มซีเจเป็นบริษัทย่อยของซัมซุง จนกระทั่งแยกออกจากกันในปี 1990
"ซีเจ" มาจาก "เชอิลเจดัง" (อังกฤษ: Cheil Jedang; Hangul: 제일 제당) ซึ่งอาจหมายถึง "การผลิตน้ำตาลครั้งแรก" ซึ่งเป็นอุตสาหกรรมที่เริ่มต้นครั้งแรกของกลุ่มซีเจ
บริษัท ในกลุ่มซีเจที่มีชื่อเสียง ได้แก่ ซีเจ เชอิลเจดัง (อาหารและเครื่องดื่ม), ซีเจ โคเรีย เอ็กซ์เพรส (โลจิสติกส์), ซีเจ ออลิฟ เน็ตเวิร์คส์ (ร้านค้าเพื่อสุขภาพ ความงาม และไอที), ซีเจ อีเอ็นเอ็ม (ความบันเทิงและการค้าปลีก) และ ซีเจ ซีจีวี (เครือโรงภาพยนตร์)
ประวัติ > 1953-1970

ซีเจก่อตั้งขึ้นในชื่อ "เชอิลเจดัง" ในเดือนสิงหาคม 1953 ในฐานะผู้ผลิตน้ำตาลและแป้ง และเดิมเป็นส่วนหนึ่งของกลุ่มซัมซุง เป็นธุรกิจการผลิตแห่งแรก ในปี 1955 ได้เปิดโรงงานแป้งแห่งแรกในเกาหลีใต้ และในปี 1962 เริ่มส่งออกน้ำตาลไปยังจังหวัดโอะกินะวะ ประเทศญี่ปุ่น ในปี 1965 ธุรกิจน้ำตาลของเชอิลเจดังมีชื่อตราสินค้าคือ "Beksul" จากนั้นบริษัทฯ เข้าสู่ตลาดเครื่องปรุงรสเทียมในปี 1963 ด้วยการผลิต "Mipoong" ออกมาแข่งขันกับ Miwon ซึ่งขายดีที่สุดในขณะนั้นโดยแดซัง
ประวัติ > ยุค 70

ในทศวรรษ 1970 ซีเจยังคงเติบโตอย่างต่อเนื่องในฐานะบริษัทอาหารหลากรูปแบบ ในปี 1973 ซีเจเข้าสู่ธุรกิจอาหารสัตว์โดยเปิดตัว "Pungnyeon Feed" ในปี 1975 ซีเจได้พัฒนาเทคนิคการผลิตจำนวนมากสำหรับ "Dashida" ซึ่งเป็นผลิตภัณฑ์ปรุงรส ตลอดจนเทคโนโลยีสำหรับการผลิตกรดนิวคลีอิกจำนวนมากเป็นครั้งแรกในเกาหลีใต้ในปี 1977 โดยเปิดตัวผลิตภัณฑ์ปรุงรสกรดนิวคลีอิกครั้งแรกด้วยตราสินค้า "Imi" ในปี 1979 ได้เปลี่ยนชื่อบริษัทเป็น "บริษัท เชอิลเจดัง จำกัด" และเริ่มผลิตน้ำมันปรุงอาหารภายใต้ตราสินค้า Beksul
ประวัติ > ยุค 80

ในช่วงทศวรรษ 1980 ซีเจได้ขยายกิจการไปสู่การผลิตอาหารแปรรูป เช่น เครื่องดื่ม และอาหารแช่แข็ง และเข้าสู่ธุรกิจยาโดยใช้เทคโนโลยีขั้นสูงใหม่ ๆ  ในปี 1984 ซีเจได้ก่อตั้ง ETI ซึ่งเป็นบริษัทย่อยในท้องถิ่นในรัฐนิวเจอร์ซีย์ สหรัฐ เป็นโครงการร่วมทุน  ในปี 1986 แผนกเทคโนโลยีชีวภาพและเภสัชกรรมของซีเจประสบความสำเร็จในการเป็นอันดับสามของโลกในการพัฒนาอินเตอร์เฟียรอนแระเภทอัลฟา รวมถึงยาต้านมะเร็ง เช่นเดียวกับการเปิดตัววัคซีน "Hepaccine-B" ซึ่งเป็นวัคซีนไวรัสตับอักเสบ ก่อตั้ง "เชอิล โฟรเซ่น ฟู้ด" และเปิดตัวธุรกิจเครื่องดื่มในปี 1987 และด้วยการก่อตั้ง "เชอิลเจดัง อินโดนีเซีย" ในปี 1988 และการสร้างโรงงานผลิตไลซีนและเครื่องปรุงรสสังเคราะห์ในประเทศอินโดนีเซียในปี 1990  ทำให้ซีเจเริ่มเข้าถึงตลาดการผลิตนอกเกาหลีใต้
ประวัติ > ยุค 90

ในช่วงทศวรรษ 1990 CJ ได้ผ่านช่วงเวลาแห่งการเปลี่ยนแปลงและการเติบโต ในขณะนั้นได้เปลี่ยนไปสู่ชีวิตและวัฒนธรรมเป็นหลักแทนการมุ่งเน้นอุตสาหกรรมอาหารและยา อย่างไรก็ตามยังคงพัฒนาผลิตภัณฑ์อาหารใหม่ ๆ เช่น "Condition" ซึ่งเป็นเครื่องดื่มเสริมที่ช่วยบรรเทาอาการเมาค้างในปี 1992 และ "Hetbahn" ซึ่งเป็นข้าวบรรจุปลอดเชื้อในปี 1996
ในเดือนกรกฎาคม 1993 เชอิลเจดังได้แยกตัวออกจากซัมซุง เพื่อมาบริหารงานอิสระ และเปลี่ยนธุรกิจเป็นกลุ่มชีวิตและวัฒนธรรม โดยเข้าสู่อุตสาหกรรมบริการอาหารและความบันเทิง ก่อนที่ในปี 1996 จะกลายเป็น "กลุ่มเชอิลเจดัง" และเสร็จสิ้นการแยกตัวจากกลุ่มซัมซุงอย่างเป็นทางการในเดือนกุมภาพันธ์ 1997
ตั้งแต่นั้นเป็นต้นมา ซีเจได้เข้าสู่ธุรกิจด้านสื่อ บันเทิง การเงิน และข้อมูลและการสื่อสาร ผ่านการควบรวมและเข้าซื้อกิจการของบริษัทต่าง ๆ เช่น เอ็มเน็ต ช่องเคเบิลทีวีเกี่ยวกับเพลง และ "เชอิล การลงทุนและหลักทรัพย์" ในปี 1997 และจัดตั้งบริษัท ย่อยใหม่ เช่น เชอิล โกลเดน วิลเลจ (ปัจจุบันคือ ซีจีวี) ในปี 1996, Dreamline (ซึ่งขายในปี 2001) ร่วมกับ โคเรีย เอ็กซ์เพรสเวย์ ในปี 1997, ซีเจ จีแอลเอส ในปี 1998, ซีเจ โอ ช็อปปิ้ง, ซีเจ ยุโรป และ ซีเจ เอฟดี (ในฐานะจัดจำหน่ายอาหาร) ในปี 1999 นอกจากนี้ซีเจได้เปิด VIPS ซึ่งเป็นเครือข่ายร้านอาหารของครอบครัวในปี 1997 และเปิดตัวโรงภาพยนตร์มัลติเพล็กซ์แห่งแรกของเกาหลีใต้ในปี 1998
ประวัติ > ยุค 2000 - ปัจจุบัน

ในเดือนตุลาคม 2002 กลุ่มซีเจได้เปิดตัวและเปลี่ยนชื่ออย่างเป็นทางการของบริษัทเป็น "บริษัท ซีเจ จำกัด" ในเดือนกันยายน 2550 บจก.ซีเจ ในฐานะบริษัทโฮลดิ้งทางธุรกิจ ได้แยกกิจการดั้งเดิมคืออุตสาหกรรม และเปลี่ยนชื่อเป็น "บริษัท ซีเจ เชอิลเจดัง จำกัด" และกลุ่มซีเจกลายเป็นบริษัทโฮลดิ้งสำหรับบริษัทย่อยที่เกี่ยวข้องกับอาหารและความบันเทิงหลายแห่งซึ่งตั้งอยู่ในเกาหลีใต้ ประกอบด้วยธุรกิจหลัก 4 ประเภท ได้แก่: อาหารและบริการอาหาร, ชีวเภสัชศาสตร์, สื่อและบันเทิง, การแนะนำสินค้าและโลจิสติกส์
ลี เจ-ฮยอน มหาเศรษฐีชาวเกาหลีใต้ดำรงตำแหน่งประธานกลุ่มซีเจตั้งแต่เดือนมีนาคม 2002 ลี มิ-คย็อง พี่สาวของเขาเป็นรองประธานบริษัท
ตั้งแต่เดือนพฤษภาคม 2007 กลุ่มซีเจประกาศว่าจ้างผู้หญิงเพิ่มในบริษัท นอกจากนี้ยังประกาศว่าจะเพิ่มเวลาลากิจให้กับผู้หญิงที่ตั้งครรภ์เป็นสองเท่าในช่วงเวลาใกล้คลอด (การลาคลอด) ทั้งนี้กฎหมายเกาหลีใต้กำหนดให้ผู้หญิงได้รับอนุญาตให้ลาคลอดได้ไม่เกิน 90 วัน อย่างไรก็ตาม ซีเจได้ขยายเวลานี้เป็น 1 ปี
ในปี 2010 ซีเจ มีเดีย, ซีเจ เอ็นเตอร์เทนเมนต์, เอ็มเน็ต, ออนมีเดีย และซีเจ อินเทอร์เน็ต พวกเขารวมตัวกันเป็น โอ มีเดีย โฮลดิ้งส์ ซึ่งกลายเป็น ซีเจ อีแอนด์เอ็ม (อังกฤษ: CJ E&M) ในเดือนมีนาคม 2011 ตั้งแต่นั้นเป็นต้นมา ซีเจ อีแอนด์เอ็ม มีอิทธิพลอย่างมากในการมีส่วนร่วมในวัฒนธรรมเคป็อป และ "กระแสเกาหลี" (เกาหลี: Hallyu) รวมถึงปรากฏการณ์การแพร่กระจายของวัฒนธรรมเกาหลี ผ่านการสร้างรายการโทรทัศน์ที่ประสบความสำเร็จเช่น "Superstar K", "Respond 1997" และภาพยนตร์เช่น "Masquerade" นับตั้งแต่เปิดตัวโรงภาพยนตร์มัลติเพล็กซ์แห่งแรก CGV ในปี 1998 ที่เกาหลีใต้ บริษัทได้พัฒนาสิ่งที่เรียกว่า "คัลเจอร์เพล็กซ์" ซึ่งเป็นพื้นที่ที่ร้านอาหาร ห้องโถงการแสดง ร้านค้า และโรงภาพยนตร์ระบบมัลติเพล็กซ์ มารวมกัน เพื่อมอบประสบการณ์ทางวัฒนธรรมที่หลากหลายยิ่งขึ้นให้กับผู้บริโภค "ซีจีวี ชองดัม ซีน ซิตี้" ซึ่งเปิดในปี 2011 เป็นตัวอย่าง
ในเดือนกรกฎาคม 2018 ซีเจ อีแอนด์เอ็ม และ ซีเจ โอ ช้อปปิ้ง ควบรวมกันเป็นบริษัทใหม่ ซีเจ อีเอ็นเอ็ม (อังกฤษ: CJ ENM; มาจาก CJ Entertainment and Merchandising)
นอกจากนี้ในปี 2018 ซีเจ เชอิลเจดัง ได้เข้าซื้อกิจการ "คาฮิกิฟู้ดส์" ซึ่งเป็นบริษัทผลิตอาหารสัญชาติอเมริกันที่ตั้งอยู่ในเมืองโคลัมบัส รัฐโอไฮโอ
แหล่งข้อมูลอื่น

เว็บไซต์ของกลุ่มซีเจ (ในภาษาเกาหลี)
เว็บไซต์ของกลุ่มซีเจในภาษาอังกฤษ
มานิดา เรืองศรี

| มานิดา เรืองศรี |
| --- | --- |
ชื่อเกิด: มานิดา เรืองศรี
รู้จักในชื่อ: โบว์ลิ่ง
เกิด: 31 พฤษภาคม พ.ศ. 2526 (41 ปี) กรุงเทพมหานคร ประเทศไทย
แนวเพลง: ป็อป
อาชีพ: นักร้อง นักแสดง
ค่ายเพลง: ฮัมเบรลล่า (2550−2556) แชนเดอเลียร์มิวสิก (2557−ปัจจุบัน)
มานิดา เรืองศรี (เกิด 31 พฤษภาคม พ.ศ. 2526) ชื่อเล่น โบว์ลิ่ง เป็นนักร้องและนักแสดงหญิงชาวไทย ได้รับรางวัลศิลปินหญิงเดี่ยวยอดเยี่ยม สีสันอะวอร์ดส์ ครั้งที่ 25 จากอัลบั้ม สไตรก์ ในปี พ.ศ. 2556
ประวัติ

โบว์ลิ่ง มานิดา เกิดเมื่อวันที่ 31 พฤษภาคม พ.ศ. 2526 เรียนจบจากโรงเรียนมาแตร์เดอีวิทยาลัย และคณะศิลปกรรมศาสตร์ออกแบบนิเทศศิลป์ เอกโฆษณา มหาวิทยาลัยรังสิต โด่งดังมาจากละคร "วัยร้ายเฟรชชี่" ละครที่มีเนื้อหาเกี่ยวกับชีวิตวัยรุ่นในช่วงแรกเริ่มเข้ามหาวิทยาลัย มีเนื้อหาเกี่ยวกับความรัก มิตรภาพ และสะท้อนถึงสถาบันครอบครัว ที่แสดงร่วมกับอ้อน ลัคนา, แดน วรเวช และนาตาลี เดวิส
วงการบันเทิง

อดีตนักร้องสังกัดค่ายฮัมเบรลล่า และดีไอวาย ในเครือจีเอ็มเอ็ม แกรมมี่ ระหว่างช่วงปี 2550−2556 มีอัลบั้ม สไตรก์ ออกจำหน่ายเมื่อ 27 เมษายน 2555 และต่อมาได้สังกัดค่ายแชนเดอเลียร์มิวสิก ตั้งแต่ปี 2557−ปัจจุบัน มีชื่อเสียงจากเพลง "ที่คิดถึง...เพราะรักเธอใช่ไหม", "เสียเวลาว่ะ", "ใจฉันรักเธอคนเดียว", "คนลืมช้า" และ "ดีกว่าทนคบกัน"
โบว์ลิ่งมีชื่อเสียงจากการร้องเพลงประกอบละครจำนวนมาก เช่น "ยังจะฟังฉันไหม" (อเวจีสีชมพู), "ใจฉันรักเธอคนเดียว" (เงารักลวงใจ), "คนขี้กลัว" (แฝดนะยะ), "ให้รักเดินทางมาเจอกัน" ร้องร่วมกับ ปองกูล สืบซึ้ง (ดวงใจอัคนี), "ห้ามใจไม่อยู่" (หงส์สะบัดลาย), "นอกสายตา" (ตะวันฉายในม่านเมฆ), "ด้วยมือของเธอ" (คือหัตถาครองพิภพ), "คิดอะไรอยู่" (อันโกะ กลรักสตรอว์เบอร์รี่), "เกลียด" (ไฟรักเพลิงแค้น), "หากฉัน" (ทางเดินแห่งรัก), "ไหล่ข้างซ้าย" (นางร้ายที่รัก), "หัวใจเราเจ็บเท่ากัน" (ทางผ่านกามเทพ), "กว่าจะถึงคำว่ารักเธอ" (บุษบาหน้าตลาด), "รักเองช้ำเอง" ร้องร่วมกับ จิรายุ ตั้งศรีสุข (บ่วงหงส์) และ "ถ้าหากบังเอิญ" (อาคม)
โบว์ลิ่ง มานิดาเคยเป็นนักแสดงในสังกัดอาร์เอส มีผลงานละครคือ วัยร้ายไฮสคูล (2544), วัยร้ายเฟรชชี่ (2545), สายน้ำ ลูกผู้ชาย (2546) และยิ่งรักเธอ (2547)
ผลงานเพลง > สตูดิโออัลบั้ม

เพลงที่มีชื่อเสียง เน้น ตัวหนา
| ชื่ออัลบั้ม | รายละเอียด |
| --- | --- |
สไตรก์:  ออกจำหน่าย: 27 เมษายน 2555  สังกัด: ฮัมเบรลล่า  รูปแบบ: ซีดี, ดิจิทัลดาวน์โหลด
รายชื่อเพลงในอัลบั้มสไตรก์
ไม่ยอม
ถ้าฉันเลว
หากเธอจะรัก feat. ปราโมทย์ ปาทาน
ดีกว่าทนคบกัน
ยังจะฟังฉันไหม (2012 version)
LOSER
ที่คิดถึง...เพราะรักเธอใช่ไหม (เพลงประกอบละคร สะใก้ลูกทุ่ง)
ใจฉันรักเธอคนเดียว (เพลงประกอบละคร เงารักลวงใจ)
คนลืมช้า
คำตอบที่ไม่อยากได้ยิน
แค่เธอรักฉัน Feat. โบว์ลิ่ง มานิดา
เสียเวลาว่ะ
ผลงานเพลง > ซิงเกิลและเพลงประกอบละคร

เพลง "คำตอบที่ไม่อยากได้ยิน" โปรเจกต์ "สลีปเลส โซไซตี้ 3" 2552
เพลง คนลืมช้า อัลบั้ม Calling Love เพลงรักรอสาย 2553
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2544 | วัยร้ายไฮสคูล | โบว์ |
| 2545 | วัยร้ายเฟรชชี่ | โบว์ |
| 2546 | สายน้ำ ลูกผู้ชาย | จอย |
| 2547 | ยิ่งรักเธอ |  |
ผลงานการแสดง > ซีรีส์

เรื่อง "บริษัท สร้างสุข" ตอน "แฟนเก่า" ทางโมเดิร์นไนน์
ผลงานการแสดง > เรียลลิตี้โชว์

มูฟ แอนด์ สไตรค์ เดอะ เรียลลิตี้ MOVE&STRIKE The Reality 2012
รางวัล

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2556 | สีสันอะวอร์ดส์ ครั้งที่ 25 | ศิลปินหญิงเดี่ยวยอดเยี่ยม | ได้รับรางวัล | สไตรก์ |
พิมพ์แข กุญชร ณ อยุธยา

| พิมพ์แข กุญชร ณ อยุธยา |
| --- | --- |
เกิด: 22 มีนาคม พ.ศ. 2494 (73 ปี) พิมพ์แข กุญชร ณ อยุธยา
บุตร: 2 คน
อาชีพ: นักแสดง
ปีที่แสดง: พ.ศ. 2518 - ปัจจุบัน
ผลงานเด่น: เยาว์ จากซิทคอม บางรักซอย 9 ทาง ช่อง 9
พิมพ์แข กุญชร ณ อยุธยา ชื่อเล่น ป๋อง เกิดวันที่ 22 มีนาคม พ.ศ. 2494 เกิดที่อำเภอบางปะอิน จังหวัดพระนครศรีอยุธยา เป็นบุตรสาวของหม่อมหลวงขาบ กุญชร กับ สินีนาฏ โพธิเวส นักแสดงอาวุโส
ประวัติ

พิมพ์แข กุญชร ณ อยุธยา เกิดวันที่ 22 มีนาคม พ.ศ. 2494 เกิดที่อำเภอบางปะอิน จังหวัดพระนครศรีอยุธยา เป็นบุตรสาวของหม่อมหลวงขาบ กุญชร อดีตเลขาธิการนายกรัฐมนตรีในสมัยจอมพล ป. พิบูลสงคราม และอดีตโฆษกประจำสำนักนายกรัฐมนตรี ในรัฐบาลของจอมพลสฤษดิ์ ธนะรัชต์ กับ สินีนาฏ โพธิเวส นักแสดงอาวุโส มีน้องสาวอีก 2 คน คือ
เตือนใจ ดีเทศน์
เพ็ญแข กุญชร ณ อยุธยา
นอกจากนี้ พิมพ์แข กุญชร ณ อยุธยา ยังมีพี่น้องร่วมบิดาอีก 6 คน คือ
ทวีวัฒน์ กุญชร ณ อยุธยา
พันตำรวจเอก (พิเศษ) วรวัฒน์ กุญชร ณ อยุธยา
อุรัชช์ ลอเรนส์
ร้อยเอกวิวัฒน์ กุญชร ณ อยุธยา
กนิษฐา วิลสัน
เทียมแข จรูญโรจน์ ณ อยุธยา
พิมพ์แข สมรสกับคนนอกวงการ มีบุตรด้วยกัน 2 คนบุตรชาย คือ พัฒนพล กุญชร​ ชื่อเล่น แมน ผู้เข้าแข่งขัน ทรู อะคาเดมี่ แฟนเทเชีย ฤดูกาลที่ 4 ปัจจุบันเป็นนักแสดง นายแบบ นักจัดรายการวิทยุ ส่วนบุตรสาวอาศัยอยู่ที่อเมริกา
ผลงานการแสดง > ภาพยนตร์

งิ้วราย (2518)
ล่าเพชฌฆาต (2520)
หัวใจที่ไม่อยากเต้น (2520)
ไร้เสน่หา (2522)
พ่อปลาไหล (2524)
ผลงานการแสดง > ซิทคอม

บางรักซอย 9 รับบท นงเยาว์ เทพศิริกุล (น้าเยาว์)
ผู้กองเจ้าเสน่ห์ รับเชิญ ตอน คุณป้าผู้น่าลัก
บางรักซอย 9/1 รับบท นงเยาว์ เทพศิริกุล (น้าเยาว์)
ศึกรักข้ามรั้ว ตอน ล่อเสือ ออกจากถ้ำ (ป้านิด)
ผลงานการแสดง > เบื้องหลัง

ผู้ควบคุมรายการ ปัญหาชีวิตและสุขภาพ ช่อง9 2530
คิม ซ็อง-ช็อล

| คิม ซ็อง-ช็อล |
| --- | --- |
คิม ซ็อง-ช็อล

เกิด:  (1991-12-31) 31 ธันวาคม ค.ศ. 1991 (32 ปี) โซล ประเทศเกาหลีใต้
ศิษย์เก่า: Korea National University of Arts – Department of Acting
อาชีพ: นักแสดง
ปีปฏิบัติงาน: 2557-ปัจจุบัน
ตัวแทน: Story J Company


ชื่อเกาหลี
ฮันกึล: 김성철
อาร์อาร์: Gim Seongcheol 
เอ็มอาร์: Kim Sŏngchŏl 
คิม ซ็อง-ช็อล (เกาหลี: 김성철, อักษรโรมัน: Kim Sung-cheol; เกิด 31 ธันวาคม พ.ศ. 2534) เป็นนักแสดงชาวเกาหลีใต้ภายใต้ บริษัทสตอรีเจ เขามีชื่อเสียงจากการรับบท คิม ย็อง-ชอลในละครเรื่อง Prison Playbook
ผลงานการแสดง > ภาพยนตร์

| ปี | เรื่อง | บทบาท | อ้างอิง |
| --- | --- | --- | --- |
| 2557 | Winter Picnic | ซึง-แจ |  |
| 2560 | Anarchist from Colony | โกโตะ ฟุมิโอะ |  |
| 2561 | Too Hot to Die | ย็อง ดู-ซ็อก |  |
| 2562 | The Battle of Jangsari | คี แฮ-รยุน |  |
| 2562 | Kim Ji-young: Born 1982 | คิม จี-ซ็อก |  |
| 2563 | Search Out | จุน-ฮย็อก |  |
ไมกง มาร์กิส

| 0 | 1 | 2 | 3 |
| --- | --- | --- | --- |
 ไมกงขณะเล่นให้กับโลโคโมติฟมอสโก เมื่อ ค.ศ. 2017
ข้อมูลส่วนตัว
ชื่อเต็ม:  ไมกง มาร์กิส บีเต็งกูร์
วันเกิด:   (1990-02-18) 18 กุมภาพันธ์ ค.ศ. 1990 (34 ปี)
สถานที่เกิด:  ดูกีจีกาเชียส บราซิล
ส่วนสูง:  1.83 เมตร (6 ฟุต 0 นิ้ว)
ตำแหน่ง:  ปีก
สโมสรเยาวชน
2001–2008:  ฟลูมีเน็งซี
สโมสรอาชีพ*
| ปี |  ทีม |  ลงเล่น |  (ประตู) |
| 2008–2010 |  ฟลูมีเน็งซี |  34 |  (2) |
| 2010–2017 |  โลโคโมติฟมอสโก |  158 |  (23) |
| 2017–2019 |  อันทัลยัสพอร์ |  44 |  (6) |
| 2019–2020 |  อาตแลชีกูมีเนย์รู |  10 |  (0) |
| 2020–2022 |  บุรีรัมย์ ยูไนเต็ด |  26 |  (8) |
ทีมชาติ
| 2007 |  บราซิล อายุไม่เกิน 17 ปี |  2 |  (1) |
| 2009 |  บราซิล อายุไม่เกิน 20 ปี |  6 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 28 พฤศจิกายน 2021
ไมกง มาร์กิส บีเต็งกูร์ (โปรตุเกส: Maicon Marques Bitencourt; เกิดวันที่ 18 กุมภาพันธ์ ค.ศ. 1990) หรือ ไมกง เป็นนักฟุตบอลชาวบราซิลที่ลงเล่นในตำแหน่งปีก โดยเขาเคยลงเล่นให้กับบุรีรัมย์ ยูไนเต็ด ในไทยลีก
สโมสรอาชีพ > ฟลูมีเน็งซี

ไมกงเกิดที่ดูกีจีกาเชียสในรัฐรีโอเดจาเนโร และได้เข้าร่วมทีมเยาวชนของฟลูมีเน็งซีใน ค.ศ. 2001 ในวัยเพียง 11 ปี เขาได้เลื่อนขึ้นสู่ทีมชุดใหญ่เมื่อวันที่ 11 มีนาคม ค.ศ. 2008 ภายใต้การคุมทีมของเรนาตู ปอร์ตาลูปี เขาได้ลงเล่นในกับทีมชุดใหญ่ในอีก 15 วันถัดมา โดยลงเล่นเป็นตัวสำรองแทนที่ดาริโอ กองกา ในนัดที่เปิดบ้านเอาชนะเมสกีตา 4–1 ในรายการกังเปโอนาตูการียอกา
ไมกงลงเล่นนัดแรกในแซรีอีอาเมื่อวันที่ 18 พฤษภาคม ค.ศ. 2008 โดยลงเล่นแทนที่แลอู อีตาเปรูนา ในนัดที่เปิดบ้านแพ้เนาชีกู 2–0 ต่อมาในวันที่ 31 มกราคม ค.ศ. 2009 เขาทำประตูแรกในระดับอาชีพ ช่วยให้ทีมเปิดบ้านเอาชนะเรเซ็งจี 3–0 และในวันที่ 7 สิงหาคม ค.ศ. 2009 เขาทำประตูแรกบนลีกสูงสุด ช่วยให้ทีมเปิดบ้านเอาชนะทีมสปอร์ต 5–1
สโมสรอาชีพ > โลโคโมติฟมอสโก

วันที่ 10 มีนาคม ค.ศ. 2010 ไมกงย้ายไปโลโคโมติฟมอสโก ด้วยสัญญา 4 ปีครึ่ง เขาลงเล่นนัดแรกให้กับสโมสรในอีก 10 วันถัดมา โดยลงเล่นเป็นตัวสำรองแทนที่ดมิทรี ซีเชฟ ช่วยให้ทีมเปิดบ้านเอาชนะพีเอฟซี กรีเลีย โซเวตอฟ ซามารา 3–0 ไมกงทำประตูแรกในนามสโมสรเมื่อวันที่ 15 พฤษภาคม ค.ศ. 2010 ช่วยให้ทีมเปิดบ้านเอาชนะอัมการ์เปิร์ม 2–0
สโมสรอาชีพ > อันทัลยัสพอร์

หลังจากที่เล่นให้กับสโมสรในรัสเซียถึงเจ็ดปี วันที่ 16 มิถุนายน ค.ศ. 2017 ไมกงย้ายไปอันทัลยัสพอร์ สโมสรในตุรกี โดยสัญญาจะมีผลตั้งแต่วันที่ 1 กรกฎาคมเป็นต้นไป ต่อมาในวันที่ 9 มกราคม ค.ศ. 2019 อันทัลยัสพอร์ประกาศยกเลิกสัญญาไมกงด้วยความยินยอมร่วมกัน
สโมสรอาชีพ > อาตแลชีกูมีเนย์รู

วันที่ 14 มกราคม ค.ศ. 2019 ไมกงกลับไปที่บราซิลและย้ายร่วมอาตแลชีกูมีเนย์รูแบบไม่มีค่าตัว แต่ในเดือนกุมภาพันธ์ ค.ศ. 2020 เขาแยกทางกับสโมสร
สโมสรอาชีพ > บุรีรัมย์ ยูไนเต็ด

ในวันที่ 26 ธันวาคม ค.ศ. 2020 ไมกงลงเล่นนัดแรกให้กับสโมสร ช่วยให้บุรีรัมย์บุกเอาชนะชลบุรีที่ชลบุรีสเตเดียม 2–0 ต่อมาในวันที่ 9 กุมภาพันธ์ ค.ศ. 2021 เขาทำประตูแรกในลีกและในนามสโมสร ช่วยให้บุรีรัมย์บุกเอาชนะการท่าเรือที่แพตสเตเดียม 2–1 ต่อมาในวันที่ 27 กุมภาพันธ์ เขาทำประตูที่ 2 ในลีก ช่วยให้บุรีรัมย์บุกเอาชนะนครราชสีมา มาสด้า ที่สนามกีฬาเฉลิมพระเกียรติ 80 พรรษา 3–0 ต่อมาในวันที่ 6 มีนาคม เขาทำประตูที่ 3 ในลีก ช่วยให้ทีมบุกไปเสมอเอสซีจี เมืองทอง ยูไนเต็ด 2–2 ต่อมาในวันที่ 14 มีนาคม เขาทำสองประตูจากการยิงลูกโทษ ช่วยให้บุรีรัมย์บุกเอาชนะสมุทรปราการ ซิตี้ในลีก 2–1 ต่อมาในวันที่ 21 มีนาคม เขาทำประตูที่ 6 ในลีกในนัดที่บุรีรัมย์เปิดบ้านเอาชนะพีที ประจวบ 4–0 ช่วยให้ทีมการันตีจบอันดับที่ 2 ของตารางได้สำเร็จ และในวันที่ 28 มีนาคม ซึ่งเป็นการแข่งขันไทยลีกนัดปิดฤดูกาล เขาทำสองประตูช่วยให้ทีมเปิดบ้านเอาชนะโปลิศ เทโร 2–0
วันที่ 27 ตุลาคม ค.ศ. 2021 การแข่งขันช้าง เอฟเอคัพ 2021–22 รอบ 64 ทีมสุดท้าย ไมกงทำประตูแรกในฤดูกาล 2021–22 ช่วยให้ทีมบุกไปเอาชนะสโมสรแพร่ ยูไนเต็ดจากไทยลีก 2 ด้วยผล 3–0 ทำให้ทีมผ่านเข้าสู่รอบ 32 ทีมสุดท้ายได้สำเร็จ ซึ่งในรอบ 32 ทีมสุดท้าย ที่แข่งขันกันในวันที่ 24 พฤศจิกายน ค.ศ. 2021 เขาทำประตูช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ ต่อมาในรอบ 16 ทีมสุดท้าย ที่แข่งขันกันในวันที่ 19 มกราคม ค.ศ. 2022 เขาทำสองประตูช่วยให้ทีมเปิดบ้านเอาชนะแชมป์เก่าอย่างลีโอ เชียงราย ยูไนเต็ด 4–1 ผ่านเข้าสู่รอบก่อนรองชนะเลิศได้สำเร็จ วันที่ 9 กุมภาพันธ์ เขาทำประตูในการแข่งขันรีโว่ ลีกคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะสมุทรปราการ ซิตี้ 4–1 ผ่านเข้าสู่รอบก่อนรองชนะเลิศได้สำเร็จ
ทีมชาติ

ไมกงเคยเล่นให้กับทีมชาติบราซิลรุ่นอายุไม่เกิน 17 และ 20 ปี เขาทำสองประตูช่วยให้ทีมเอาชนะเยอรมนี 2–1 ในรอบก่อนรองชนะเลิศของฟุตบอลโลกเยาวชนอายุไม่เกิน 20 ปีที่ประเทศอียิปต์
สถิติอาชีพ

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ลีกรัฐ> ลงเล่น | ลีกรัฐ> ประตู | ถ้วย> ลงเล่น | ถ้วย> ประตู | ลีกคัพ> ลงเล่น | ลีกคัพ> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ฟลูมีเน็งซี | 2008 | แซรีอีอา | 13 | 0 | 4 | 0 | — | — | — | — | — | — | — | — | 17 | 0 |
| ฟลูมีเน็งซี | 2009 | แซรีอีอา | 21 | 2 | 13 | 2 | 3 | 0 | — | — | 5 | 0 | — | — | 42 | 4 |
| ฟลูมีเน็งซี | 2010 | แซรีอีอา | 0 | 0 | 8 | 2 | — | — | — | — | — | — | — | — | 8 | 2 |
| ฟลูมีเน็งซี | รวม | รวม | 34 | 2 | 25 | 4 | 3 | 0 | — | — | 5 | 0 | — | — | 67 | 6 |
| โลโคโมติฟมอสโก | 2010 | รัสเซียนพรีเมียร์ลีก | 18 | 3 | — | — | — | — | — | — | 2 | 0 | — | — | 20 | 3 |
| โลโคโมติฟมอสโก | 2011–12 | รัสเซียนพรีเมียร์ลีก | 37 | 4 | — | — | 2 | 1 | — | — | 9 | 3 | — | — | 48 | 8 |
| โลโคโมติฟมอสโก | 2012–13 | รัสเซียนพรีเมียร์ลีก | 17 | 3 | — | — | 2 | 0 | — | — | — | — | — | — | 19 | 3 |
| โลโคโมติฟมอสโก | 2013–14 | รัสเซียนพรีเมียร์ลีก | 24 | 5 | — | — | — | — | — | — | — | — | — | — | 24 | 5 |
| โลโคโมติฟมอสโก | 2014–15 | รัสเซียนพรีเมียร์ลีก | 24 | 0 | — | — | 4 | 0 | — | — | 2 | 0 | — | — | 30 | 0 |
| โลโคโมติฟมอสโก | 2015–16 | รัสเซียนพรีเมียร์ลีก | 14 | 3 | — | — | 2 | 0 | — | — | 7 | 2 | 1 | 0 | 24 | 5 |
| โลโคโมติฟมอสโก | 2016–17 | รัสเซียนพรีเมียร์ลีก | 24 | 5 | — | — | 4 | 1 | — | — | — | — | — | — | 28 | 6 |
| โลโคโมติฟมอสโก | รวม | รวม | 158 | 23 | — | — | 14 | 2 | — | — | 20 | 5 | 1 | 0 | 193 | 30 |
| อันทัลยัสพอร์ | 2017–18 | ซือเปร์ลีก | 30 | 5 | — | — | 2 | 0 | — | — | — | — | — | — | 32 | 5 |
| อันทัลยัสพอร์ | 2018–19 | ซือเปร์ลีก | 14 | 1 | — | — | — | — | — | — | — | — | — | — | 14 | 1 |
| อันทัลยัสพอร์ | รวม | รวม | 44 | 6 | — | — | 2 | 0 | — | — | — | — | — | — | 46 | 6 |
| อาตแลชีกูมีเนย์รู | 2019 | แซรีอีอา | 10 | 0 | 7 | 1 | 0 | 0 | — | — | 10 | 1 | — | — | 27 | 2 |
| อาตแลชีกูมีเนย์รู | 2020 | แซรีอีอา | 0 | 0 | 1 | 0 | 0 | 0 | — | — | 0 | 0 | — | — | 1 | 0 |
| อาตแลชีกูมีเนย์รู | รวม | รวม | 10 | 0 | 8 | 1 | 0 | 0 | — | — | 10 | 1 | — | — | 28 | 2 |
| บุรีรัมย์ ยูไนเต็ด | 2020–21 | ไทยลีก | 15 | 8 | — | — | 3 | 0 | — | — | — | — | — | — | 18 | 8 |
| บุรีรัมย์ ยูไนเต็ด | 2021–22 | ไทยลีก | 11 | 0 | — | — | 6 | 4 | 5 | 1 | 1 | 0 | — | — | 23 | 5 |
| บุรีรัมย์ ยูไนเต็ด | รวม | รวม | 26 | 8 | — | — | 9 | 4 | 5 | 1 | 1 | 0 | — | — | 41 | 13 |
| รวมทั้งหมด | รวมทั้งหมด | รวมทั้งหมด | 272 | 39 | 33 | 5 | 28 | 6 | 5 | 1 | 36 | 6 | 1 | 0 | 375 | 57 |
↑  ลงเล่นในโกปาซูดาเมริกานา
1 2 3 4  ลงเล่นในยูฟ่ายูโรปาลีก
↑  ลงเล่นในรัสเซียนซูเปอร์คัพ
↑  ลงเล่น 7 นัด ทำ 1 ประตูในโกปาลิเบร์ตาโดเรส และลงเล่น 3 นัดในโกปาซูดาเมริกานา
↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
เกียรติประวัติ

โลโคโมติฟมอสโก
รัสเซียนคัพ: 2014–15, 2016-17
บุรีรัมย์ ยูไนเต็ด
ไทยลีก: 2564–65
ไทยเอฟเอคัพ: 2564–65
ไทยลีกคัพ: 2564–65
บราซิล
ฟุตบอลโลกเยาวชนอายุไม่เกิน 20 ปี รองชนะเลิศ: 2009
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ไมกง มาร์กิส
ไมกงกับโลโคโมติฟใน ค.ศ. 2016
คิม ดง-จุน

| คิม ดง-จุน |
| --- | --- |
김동준
คิม ดง-จุน ในเดือนมิถุนายน พ.ศ. 2560
เกิด:  (1992-02-11) 11 กุมภาพันธ์ ค.ศ. 1992 (32 ปี) ปูซาน, ประเทศเกาหลีใต้
อาชีพ: นักร้อง นักแสดง
อาชีพทางดนตรี
แนวเพลง: เคป็อป
เครื่องดนตรี: ร้องนำ
ช่วงปี: 2010–ปัจจุบัน
ค่ายเพลง: Star Empire Major9


ชื่อเกาหลี
ฮันกึล: 김동준
ฮันจา: 金桐俊
อาร์อาร์: Gim Dong-jun 
เอ็มอาร์: Kim Tongjun 
 
 นักดนตรี
คิม ดง-จุน (เกาหลี: 김동준, อักษรโรมัน: Kim Dong-jun; เกิด 11 กุมภาพันธ์ พ.ศ. 2535) หรือ ดงจุน เป็นนักร้องและนักแสดงชาวเกาหลีใต้ เขาเดบิวต์ในฐานะสมาชิกของบอยกรุ๊ปชิลเดรนออฟเอมไพร์ (ZE:A) (และต่อมาคือกลุ่มย่อย ZE:A Five และ ZE:A J) นอกเหนือจากกิจกรรมของกลุ่ม เขาได้สร้างชื่อเสียงให้กับตัวเองในฐานะนักแสดง โดยผ่านการมีส่วนร่วมในละครโทรทัศน์หลายเรื่อง เช่น เดอะฟูจิทิฟออฟโชซอน (2013), เนบอร์ฮูดลอวเยอร์โจ ดุล-โฮ (2016), แบล็ค (2017) และ อะเบาท์ไทม์ (2018) เขายังแสดงในภาพยนตร์เช่น อะคอมพานีแมน (2012), Take My Hand (2014), และ Dead Again (2017)
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
คิม จี-ฮุน (นักแสดงเกิด พ.ศ. 2524)

| คิม จี-ฮุน |
| --- | --- |
คิมเมื่อกุมภาพันธ์ ค.ศ. 2023
เกิด:  (1981-05-09) 9 พฤษภาคม ค.ศ. 1981 (43 ปี) โซล, เกาหลีใต้
ชื่ออื่น: Kim Ji-hun
การศึกษา: มหาวิทยาลัยอาโจ
อาชีพ: นักแสดง
ปีปฏิบัติงาน: 2002–ปัจจุบัน
ตัวแทน: บิ๊กพิกเจอร์

ชื่อเกาหลี
ฮันกึล: 김지훈
อาร์อาร์: Gim Ji-hun 
เอ็มอาร์: Kim Chihun 
 
คิม จี-ฮุน (เกาหลี: 김지훈, อักษรโรมัน: Kim Ji-hoon; เกิด 9 พฤษภาคม ค.ศ. 1981) เป็นนักแสดงชาวเกาหลีใต้ เขามีชื่อเสียงจากละครโรแมนติกคอมเมดี้ทางโทรทัศน์ เช่น ยุคทองของลูกสะใภ้ (2007), เลิฟแมริจ (หรือที่รู้จักในชื่อเรื่อง แม่สื่อคู่รัก, 2008), สตาร์ฟอลลิงฟรอมเดอะสกาย (หรือที่เรียกว่า วิชอัพออนเดอะสตาร์, 2010) และ มายคิวท์กาย (2012) ในปี ค.ศ. 2010 เขายังปรากฏตัวในภาพยนตร์เรื่อง นาตาลี และซีรีส์ลึกลับทางเคเบิลเรื่อ
อันโซลฟ์ อีกด้วย
ผลงานการแสดง > ภาพยนตร์

| ปี ค> ศ. | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2010 | นาตาลี | มิน-อู |  |  |
| 2017 | ดิเอจออฟบลัด | อี อิน-จวา |  |  |
| 2023 | บอลเลอรินา | โปรชเว | ภาพยนตร์เน็ตฟลิกซ์ |  |
แหล่งข้อมูลอื่น

Kim Ji-hoon เก็บถาวร 2023-03-10 ที่ เวย์แบ็กแมชชีน at Big Picture Entertainment
คิม จี-ฮุน ที่ฮันซีเนมา
X-Man ปริศนาเขาคือใคร

เอกซ์-แมน ปริศนาเขาคือใคร (เกาหลี: X맨; อังกฤษ: X-Man) เป็นรายการเกมโชว์จากประเทศเกาหลีใต้ ทางช่อง SBS ประเทศเกาหลีใต้ ออกอากาศครั้งแรกทางเมื่อวันที่ 8 พฤศจิกายน พ.ศ. 2546 ถึง 8 เมษายน พ.ศ. 2550 ในช่วง Real Situation Sunday ของทุกวันอาทิตย์ ในประเทศไทยออกอากาศครั้งแรกเมื่อวันที่ (21 เมษายน พ.ศ. 2550 ถึง 16 มกราคม พ.ศ. 2553 ) ทางช่อง True X-Zyte ของทรูวิชันส์ ผู้ดำเนินรายการโดย ยู แจซอก (Yu Jae-seok (MC Yoo/MC 유)) รายการนี้ได้ยุติการออกอากาศไปแล้วโดยเทปสุดท้ายออกอากาศเมื่อวันที่ 8 เมษายน พ.ศ. 2550
พิธีกร

ฤดูกาลในที่นี้ ใช้ตามฤดูกาลที่ฉายทางช่อง SBS
พิธีกร > X-MAN > ฤดูกาลที่ 1

ผู้ดำเนินรายการ: คิม เจ ดง (Kim Jae Dong)
คัง ทีม (Kang Team) : คัง โฮ ดง (Kang Ho Dong)
ยู ทีม (Yu Team) : ยู แจซอก (Yu Jae Seok)